পুলের জলে ডুব প্রিয়াঙ্কার

কলকাতা: একদিকে বৈশাখী রোদের তেজ অন্যদিকে প্রিয়াঙ্কার জলকেলি দুয়ে মিলে কয়েকগুন চড়ল পারদ। প্রিয়াঙ্কা সরকার (Priyanka Sarkar) তাঁর সোশ্যাল মিডিয়া পেজে একটি ভিডিও শেয়ার করেছেন, যেখানে তাঁকে পুলের জলে একাকী সময় করতে দেখা গিয়েছে। রাহুল বন্দ্যোপাধ্যায়ের সঙ্গে সব মান-অভিমান ভুলে ফের সম্পর্ক জোড়া লেগেছে প্রিয়াঙ্কা সরকারের। দুজনে একও এক ছাদের তলায় না থাকলেও সময় পেলেই রাহুল-প্রিয়াঙ্কা ছেলে সহজকে নিয়ে ঘুরতে বেড়িয়ে পড়েন। কাজের ব্যস্ততার মধ্যে অভিনেত্রী সময় পেলে ছেলেকে সহজকে নিয়ে বেরিয়ে পড়েন ঘুরতে।

এবার অভিনেত্রীকে একা পুলের জলে দেখা গেল। সঙ্গে নেই রাহুল-সহজ। লজ্জা ২ সকলের মন জয় করেছেন প্রিয়াঙ্কা। এবার একাকী পুলে জলে ডুব দিয়ে ভেজা শরীরে ছবি পোস্ট করেছেন অভিনেত্রী। ছবিতে দেখা গিয়েছে বৈশাখের তপ্ত গরমে পুলে আকাশি নীল রঙের সুইম স্যুটে প্রিয়াঙ্কা। কখনও জল নিয়ে জলকেলি করছেন তো কখনও আনমনে তাকিয়ে প্রিয়াঙ্কা। একেবারে নো মেকআপ লুকেই ধরা দিয়েছেন প্রিয়াঙ্কা। এই ভিডিও দেখে এটা স্পষ্ট যে প্রিয়াঙ্কা কোনও হোটেল বা রিসর্টের সুইমিং পুলে সময় কাটাচ্ছিলেন।